Laut Jepun: Di pantai barat Pulau Honshu, tiupan angin dari barat laut membawa salji yang sangat lebat. Pada musim panas, kawasan ini lebih sejuk dibandingkan kawasan Pasifik. Walaupun demikian, suhu di kawasan ini adakalanya dapat menjadi sangat tinggi akibat fenomena angin fohn.

Selepas pengepungan selama dua tahun, Thasos jatuh kepada Athens di bawah Kimon yang memaksa Thasus memusnahkan tembok-temboknya, menyerahkan kapal-kapal, serta membayar ganti rugi dan sumbangan tahunan kepada Athens.

Pokok ini biasanya tumbuh sebagai individu tersendiri, dan merupakan pokok yang besar dan menonjol di savanah, di scrubland, dan berhampiran kawasan berpenghuni, dengan sesetengah individual yang besar tumbuh mungkin melebihi seribu tahun dahulu.

Belaga terletak di pedalaman Sarawak, Malaysia. Belaga terletak di Hulu Rajang, Bahagian Kapit, dan merupakan sebuah daerah yang luas dengan keluasan 19,403.27 km per segi, dan terletak jauh di pedalaman Negeri Sarawak. Daerah Belaga merupakan daerah yang kebanyakan diduduki oleh masyarakat Orang Ulu, seperti suku kaum Kenyah, Kayan, Penan, Punan, Sihan, Kajang, Ukit, Beketan dan Tanjung. Empangan Bakun terletak di utara daerah ini.

Pada tahun 1937, serangan Jepun terhadap Manchuria mencetuskan Perang China-Jepun Kedua (1937-1945) yang menyebabakan Jepun dikenakan sekatan minyak oleh Amerika Syarikat Pada 7 Desember 1941, Jepun menyerang pangkalan Tentera Laut Amerika Syarikat di Pearl Harbor, dan menyatakan perang terhadap Amerika Syarikat, British, dan Belanda. Serangan Pearl Harbor mengheret AS ke kancah Perang Dunia Kedua. Setelah kempen tentera yang berlarutan di Lautan Pasifik, Jepun banyak kehilangan wilayah-wilayah yang dikuasainya sejak awal peperangan. Amerika Syarikat melakukan pengeboman strategis terhadap Tokyo, Osaka dan kota-kota besar yang lain. Setelah AS menjatuhkan bom atom di Hiroshima dan Nagasaki, Jepun akhirnya menyerah kalah tanpa syarat kepada pihak berikat pada 15 Ogos 1945 (Hari Kemenangan atas Jepun).

Pada bulan Ogos 2010, Gigi merilis album bertema agama Islam, bertajuk ""Amnesia"". Dalam album ini ada juga single dengan nuansa religius daripada ahli muzik dan kumpulan Indonesia lainnya, iaitu Tohpati, Iis Dahlia, Dewi Gita dan Kumpulan Omelette.

Sekolah Menengah Kebangsaan Bidor atau nama ringkasnya SMK Bidor, merupakan sebuah Sekolah menengah kebangsaan yang terletak di Jalan Teluk Intan.

Ujian senjata nuklear merupakan eksperimen-eksperimen yang dijalankan untuk menentukan keberkesanan, hasil (output nuklear), dan kemampuan senjata nuklear. Sepanjang abad ke-20, kebanyakan negara yang membangunkan senjata nuklear menguji senjata tersebut. Ujian senjata nuklear dapat memberi maklumat tentang bagaimana senjata tersebut bekerja dan juga tentang bagaimana senjata akan bertindak dalam keadaan-keadaan berlainan serta kesan terhadap struktur-struktur yang terkena letupan nuklear. Ujian nuklear sering digunakan sebagai petunjuk kekuatan saintifik dan ketenteraan, dan banyak ujian dilakukan dengan motif politik. Kebanyakan negara nuklear mengisytiharkan status nuklear masing-masing dengan melakukan ujian nuklear.